recursal/SuperWikiNEXT-32B huggingface dataset:
**Ристо Никовски** (роден во Ресен, на 13 мај 1942) — македонски дипломат, поранешен амбасадор, редовен колумнист во дневниот печат во Македонија. Познат е по своите ставови, јавни настапи и согледувања за спорот и зачувувањето на името на Македонија.

Животопис и работно искуство
----------------------------

Завршил на Економскиот Факултет во Скопје (1971) и професионалната кариера ја започнал во „ОХИС", а следните 35 години ги поминал во дипломатска служба. Од 1971 до почетокот на 1992 година работел во Сојузниот секретаријат за надворешни работи во Белград, а потоа во македонската дипломатија. Службувал во амбасадите на СФРЈ во Пекинг (1972 - 1976), Хавана (1977 - 1981), Џакарта (1986 - 1988) и Куала Лумпур (1988 - 1990). Како член на југословенски делегации учествувал на бројни меѓународни конференции во Њујорк (ООН), Виена, Хавана, Најроби, Бали.

Во македонската дипломатија бил потсекретар во министерството за надворешни работи во периодот од 1992 до 1993, дипломатски претставник, а потоа и амбасадор во Обединето Кралство во Лондон, од каде како нерезидентен амбасадор ги покривал и Ирска и Исланд (1993 - 1997), Тирана (1998 - 2002) и Москва (2004 - 2006). Во периодот од 2002 до 2003 година бил државен секретар во министерството за надворешни работи. Предводел македонски делегации во Кина, Јапонија, Индонезија, Бугарија, Австрија, Велика Британија, Чешка, Шпанија, Украина, Албанија, Русија, Словачка, Унгарија. По пензионирањето во 2006 година, бил член во советот за меѓународни односи на претседателот на Република Македонија од 2009 година, каде што во 2011 поднел оставка по бранувањето на медиумите и јавноста откако во негова колумна директно ги критикувал САД и работата на амбасадорот Филип Рикер, оценувајќи дека дипломатот се меша во внатрешни работи на Македонија поради што треба да биде прогласен за персона нон-грата..

Зборува англиски, шпански, руски и француски јазик.

Дела
----

Редовно објавува свои мислења во колумни посветени на актуелните настани поврзани со Македонија. Автор е на книгите:

* „*Македонското прашање повторно на маса*" (2012)
* „*Улогата на САД во македонските голготи (1991 - 2013)*" (2013)
* „*Клучот за името е во Вашингтон, не во Атина*" (2015)

Наводи
------

1. 1 2 3  Петрушевска, Татјана (2009). „Никовски, Ристо". Во Блаже Ристовски (уред.). *Македонска енциклопедија*. **2**. Скопје: МАНУ. стр. 1048. ISBN 978-608-203-024-1 (2) Проверете ја вредноста `|isbn=`: invalid character (help).CS1-одржување: користи параметар editors (link)
2. 1 2 3  Никовски, Ристо. *Улогата на САД во македонските голготи (1991 - 2013)*. Скопје, 2013.
3. ↑  - „Никовски си поднесе оставка". Радио Слободна Европа - 10.3.2011
**Основно училиште „Никола Карев"** (официјално: **Подрачно основно општинско училиште „Никола Карев" - Алданци**; скратено: **ПООУ „Никола Карев"**) — подрачно основно училиште во селото Алданци, составен дел на основното училиште „Никола Карев" од градот Крушево.

Училиштето е именувано по револуционерот Никола Карев.

Настава
-------

Наставата во училиштето се изведува на албански наставен јазик.

Галерија
--------

* ВлезотВлезот
* Детското игралиштеДетското игралиште

Наводи
------

1. ↑  „ЗА НАС – Основно Училиште Никола Карев Крушево". Посетено на 2021-12-08.

Координати: 41°22′00″N 21°17′31″E﻿ / ﻿41.36667° СГШ; 21.29194° ИГД﻿ / 41.36667; 21.29194
**Ритамот на лудилото** (англиски: *Whiplash*) — американски филм од 2014 година, во режија на Демиен Шазел кој е автор и на сценариото. Главните улоги ги толкуваат: Мајлс Телер, Пол Рајсер, Џонатан Кимбл Симонс и Мелиса Беноа.
Филмот бил номиниран за наградата „Оскар", во категориите: најдобар филм, најдобро адаптирано сценарио и најдобар глумец во споредна улога (Џеј Кеј Симонс). Филмот бил инспириран од личното искуство на режисерот, кој во средното училиште свирел на тапани. Филмот е снимен за 19 дена, а во 90% од филмот на тапаните свирел лично глумецот Телер, додека само во некои сцени, него го заменува дублер. На 87. доделување на наградите „Оскар", филмот имал пет номинации, а освоил три награди: за најдобра споредна машка улога (Џонатан Кимбл Симонс), за звук и за монтажа. Вкупно, филмот освоил 94 награди и имал 143 номинации.

Содржина
--------

Ендрју (го игра Телер) е студент на престижна џез-академија. Тој се труди да стане врвен тапанар, а посебен поттик добива откако го забележува почитуваниот професор Флечер (го игра Симонс) кој има многу незгоден карактер и се однесува немилосрдно кон студентите. Сепак, Ендрју го трпи лошиот однос на Флечер, со цел да биде уште подобар како музичар. За да го оствари својот сон, тој ја прекинува врската со девојката, сметајќи дека таа ќе му пречи во кариерата. Брзајќи да стигне на еден натпревар, Ендрју е тешко повреден во сообраќајна несреќа, но сепак стигнува во салата и почнува да свири со повредена рака. Во еден миг, кога повеќе не може да свири, Флечер го прекинува концертот и тогаш Ендрју се нафрла на него. Потоа, Ендрју го пријавува професорот Флечер кај раководството на универзитетот и тој е отпуштен од работа, а Ендрју ги напушта студиите. Еднаш, тој случајно го среќава професорот Флечер, кој свири во еден бар. Флечер го кани Ендрју да биде тапанар во оркестарот кој треба да настапи на престојниот џез-фестивал и Ендрју ја прифаќа понудата. На концертот, Флечер најпрвин му кажува на Ендрју дека знае дека тој го пријавил, а потоа, за да го понижи пред публиката, бара од оркестарот да свири композиција за која Ендрју нема ноти. Тогаш, Ендрју се обидува да импровизира, но свири многу лошо и бесен ја напушта салата. Сепак, тој се враќа назад и свири соло на тапаните, а потоа го повикува оркестарот да го следи свирејќи сосема различно од она што го бара Флечер. Флечер е бесен поради неговото однесување, но откако Ендрју продолжува со своето соло, професорот сфаќа дека Ендрју никогаш нема да се откаже од желбата да стане врвен тапанар.

Наводи
------

1. ↑  Наташа Спирова, „Децата добиваат премногу пофалби за премали достигнувања", *Антена*, број 866, 30.1.2015, стр. 10.
2. ↑  „Триумф за „Човекот-птица" со четири оскари", *Утрински весник*, година XVI, број 4718, вторник, 24 февруари 2015, стр. 14.
3. ↑  IMDb, Whiplash (2014)Awards (пристапено на 8.5.2020)
4. ↑  IMDb, Whiplash (2014) (пристапено на 8.5.2020)
**Прашања за современата шаховска теорија** е шаховска книга, дело на советскиот шахист, шаховски автор и теоретичар Исак Липницки. Книгата е напишна во 1956, а во неа е содржано објазнување на многу елементи од отворањето и нивното поврзување со средишницата од играта преку анализа на корисни партии одиграни во периодот до првата половина на 20. век. Книгата е напишана на руски јазик.

За делото, самиот автор запишал:

|  |  |  |
| --- | --- | --- |
| „ | Во ова дело, ние се стремиме да го откриеме современото сфаќање на бројните решенија на решенијата на прашањата за општата теорија на отворањето и неговата поврзаност со средишницата.

Правилното разбирање на општите принципи на отворањето, законитостите, идеите, т.е. прилагодувањето на „духот на отворањето" има најважно значење. Шахистот кој ќе добие солидна основа во поглед на творечкиот развој на различнити замисли, не се чувствува закован за безбројните шаблони. | "|

Содржина
--------

Делото „Прашања за современата шаховска теорија" е одличен пример за проучувањње на спојот пимеѓу отворањето и средишницата во шаховската игра. Авторот особено обрнал вниомание на центарот и крилата како протоци за развојот на играта и остварувањето на плановите на противниците за стекнување на иницијативата. Објаснета е и мобилизацијата на фигурите во отворањето, како и оценката на позициите и примената на новини во играта.

Делото е поделено на 2 дела и 3 глави:

Првиот дел е насловен *Некои проблеми во теоријата на отворањето и средишницата*, и во него подетално е објаснето значењето на цемнтарот и крилата и нивната меѓусебна поврзаност како основни компоненти на развојот на плановите на противниците. Преку поучни партии. авторот на одличен начин го извлекува и значењето на мобилизацијата на фигурите, преземањето на иницијативата, како и примената на новини аз време на партијата.

Во вториот дел, *Рагозинова одбрана*, дадено е кратко објаснување на Нимцовичовата одбрана и неколку варијанти кои може да настанат од ова отворање.

Првата глава, која е насловена *Основни стратешки и позициони идеи на одбраната* претставува дополување на објаснувањата дадено во првиот дел, додека втората и третата глава се претставени преку аналчиза на системи на отворања и поучни партии одиграни помеѓу најдобрите шахисти кон крајот на 19. и првата половина на 20. век.

Стил на пишување
----------------

Делото „Прашања за современата шаховска теорија" содржи невообичаена, но многу корисна поделба, на теоретското воопштување со анализата на системи и партии. Сите анализи и комантари се поткрепени со шаховски дијаграми, кои го олснуваат разбирањето и нудат поголема прегледност во предметот на анализирање

Надвиорешни врски
-----------------

* Мрежно место на кое книгата може да се подигне во DJVU формат Архивирано на 6 декември 2008 г.
Сателитска снимка на Мурило.
**Мурило** е атол во сојузната држава Чук во Микронезија. Мурило е воедно и име за општината која го опфаќа атолот и селото кое се наоѓа во општината. Атолот се наоѓа на околу9 км североисточно од Номвин и на 101 км североисточно од Чук. Заедно со Номвин ги сочинуваат Халовите Острови.

Наводи
------

1. ↑  Statoids.com, retrieved December 8, 2010
2. ↑  Oceandots - Murilo

Координати: 8°41′33″N 152°20′21″E﻿ / ﻿8.69250° СГШ; 152.33917° ИГД﻿ / 8.69250; 152.33917

Поврзано
--------

* Чук
* Микронезија

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |
**Пеце Димитровски** ( 1942
 во Битола - 10 февруари  2016

 во Битола) — познат македонски ракометар, еден од основоположниците на ракометната игра и воопшто спортот во Битола.

Животопис
---------

Целиот живот на Пеце Димитровски е врзан за ракометот, во младоста како ракометар, а подоцна како тренер.
Неговите стапки ги следат син му Златко Димитровски кој долги години настапувал за битолскиот ракометен клуб Пелистер и во Унгарија, како и неговиот внук Иван Димитровски кој настапува за младинската екипа на Вардар.

Професионална кариера
---------------------

* РК Работник (Битола) (1957-1964)
* РК Железничар (Ниш) (1964-1966)
* (Велес) (1966-1969)
* РК Пелагонија (Битола) (1969-?)

Настапи за репрезентацијата на Македонија
-----------------------------------------

Во 1962 и 1968 г. настапува за Ракометната репрезентација на Република Македонија.

Настапи за репрезентацијата на СФРЈ
-----------------------------------

Во 1968 година ги брани боите на СФРЈ на средбите со Полска и Демократска Република Германија.

Наводи
------

1. 1 2  Почина легендарниот ракометар Пеце Димитровски
2. 1 2 3 4  Значајни личности за Битола Култура - НУУБ „Климент Охридски" Битола, 2010, ISBN 978-608-4538-16-5, COBISS.MK.ID 18622017
**Основно училиште „Пецо Даскалот"** (официјално: **Подрачно основно училиште „Пецо Даскалот" - Сенокос**; скратено: **ПОУ „Пецо Даскалот"**) — подрачно основно училиште во селото Сенокос, составен дел на истоименото училиште во селото Долнени.

Училиштето е именувано по македонскиот партизан Пецо Даскалот.

Местоположба
------------

Училиштето се наоѓа во средишниот дел на селото.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик во 2 паралелки.

Наводи
------

1. ↑  „Образование | Општина ДОЛНЕНИ". *www.opstinadolneni.gov.mk*. Посетено на 2021-12-30.

Координати: 41°24′49″N 21°28′9″E﻿ / ﻿41.41361° СГШ; 21.46917° ИГД﻿ / 41.41361; 21.46917
Одморалиштето во зима
**Прато Невосо** (или **Пратоневосо**) е скијачко и одморалиште во северна Италија. Се наоѓа на 1480 метри надморска височина, во провинцијата Кунео, Пиемонт, во општинските граници на *општината* Фрабоса Сотана, од која е *фразионе*, околу четири километри јужно од нејзиниот центар.

Историја
--------

Историјата на Прато Невосо како одморалиште датира од раните 1960-ти, кога група лигурски претприемачи одлучиле да создадат одморалиште лесно достапно од Џенова и Торино.

Брзата градба и ниските почетни трошоци на становите го промовирале поттикнатиот туризам, како и присуството на автопатот А6 Торино- Савона (проширен во текот на 1990-тите). Брзата градба не следела ниту еден принцип на органска урбанистичка програма, а зградите се раѓаале во целосна архитектонска анархија.

Џиро д'Италија
--------------

Покрај зимските спортови, одморалиштето е популарно кај велосипедистите и било финиш на три етапи на Џиро д'Италија:

| година | Фаза | Почеток на сцената | Растојание (км) | Победник на сцената | Розов дрес |
| --- | --- | --- | --- | --- | --- |
| 1996 година | 13 | Заем | 115 | Павел Тонков | Павел Тонков |
| 2000 година | 18 | Џенова | 176 | Стефано Гарзели | Франческо Казагранде |
| 2018 година | 18 | Абијатеграсо | 196 | Максимилијан Шахман | Сајмон Јејтс |
|

Тур де Франс
------------

На 20 јули 2008 година, градот служел како финиш за етапата на Тур де Франс 2008 година. Финишот е оценет како прва категорија со 11,4 км искачување во просек од 6,9%.

### Завршува етапата на Тур де Франс

| година | Фаза | Почеток на сцената | Растојание (км) | Категорија на искачување | Победник на сцената | Жолта маичка |
| --- | --- | --- | --- | --- | --- | --- |
| 2008 година | 15 | Ембрун | 183 | 1 | Сајмон Геранс | Френк Шлек |
|

Наводи
------

1. ↑  „Stage 15 route map and profile". www.letour.fr. Архивирано од изворникот на 2008-07-14. Посетено на 2008-07-14.

Надворешни врски
----------------

* Prato Nevoso dans le Tour de France (на француски)
* Веб-страница за одморалиште (на италијански)
* Водич за ски-центар Прато Невосо
**Петтата југословенска армија** била формирана со наредба на Министерството за одбрана на Југославија од 4 мај 1945 година. Со таа наредба се укинал ГШ на Југословенската армија за Македонија и ингеренциите биле префрлени на ГШ на Петтата армија. Седиште на армијата било Скопје. 203-205

Историјат
---------

Командант на армијата бил генерал-мајор Славко Родиќ, а негов заменик бил полковник Алексо Демниевски - Бауман. Политички комесар на Петтата армија бил Војо Ковачевиќ. Како началник на штабот бил назначен генерал-мајор Павле Илиќ, а негови помошници биле Велимир Кнежевиќ и Јефта Јовановиќ.

Петтата југословенска армија била составена од единиците: две пролетерски, 22 српска ударна, 37 санџачка ударна, 24 српска дивизија и 49 македонска дивизија. 41 македонска дивизија била расформирана и борците и старешините биле префрлени во 49 и 50 македонска дивизија. Армијата имала околу 50.000 борци и старешини. Според податоците на Оперативното одделение на ГШ, Петтата армија имала околу 75000 војници до 16 мај 1945, а околу 33000 војници биле ангажирани во заднинските установи. Во составот на оваа армија не била 48 македонска дивизија бидејќи истата се вратила од Сремскиот фронт на 25 јуни 1945. Истата судбна ја има и 42 македонска дивизија. Двете дивизии биле расформирани по завршувањето на Сремскиот фронт.

Армијата била формирана по заврпшувањето на војната и поради тоа нема учество во дејствијата. Нејзината задача била да ја чува јужната македонска и југословенска граница со Грција и да ја обезбедува слободната територија на Македонија, мал дел од Јужна Србија и јужниот дел на Космет.

Наводи
------

1. 1 2 3 4  д-р Марјан Димитријевски „Македонската војска 1944-1945", Скопје, ИНИ, 1999 г. стр. ​

Поврзано
--------

* Југословенска народна армија
* СР Македонија
* НОВ
Александар Македонски и Роксана
Свадбена церемонија на Александар Македонски и Роксана
**Роксана** (бактриски и персиски: Рошанак) — принцеза, ќерка на сатрапот на Бактрија (тогашна источна Персија, сегашен Авганистан). Родена е пред 343 п.н.е. но датумот на нејзиното раѓање не може со точност да се утврди.

Роксана е првата сопруга на Александар Македонски со која се оженил 327 п.н.е. Според мислењето на многумина немало некоја посебна политичка причина за женидбата на Александар со неа. Сепак има претпоставки дека најверојатно тој се оженил со неа со цел уште повеќе да ја обедини Македонија со Персија и народите кои живееле во неговото кралство, различни по раса, култура и начин на живот. После женидбата со Александар, Роксана го придружува Александар во неговите походи кон Индија.

По смртта на Александар, во Вавилон 323 п.н.е. Роксана ја убива втората жена на Александар, Статира II, како и нејзината сестра Дриптиз (според Плутарх) или Парисата II, третата жена на Александар. Набрзо го раѓа и синот на Александар Македонски, Александар IV.

Роксана и нејзиниот син биле под заштита на Олимпија, мајката на Александар. Но, после нејзиното убиство во 316 п.н.е. му овозможува на Касандар да ја побара кралската круна. Бидејќи Александар IV бил легитимен наследник на кралската круна, Касандар наредил 309 п.н.е. тој и Роксана да бидат убиени.

Чествување
----------

* 317 Роксана — астероид наречен во нејзина чест.

Поврзано
--------

* Александар IV, син на Роксана и Александар Македонски
* Жени на Александар Македонски

Надворешни врски
----------------

* Livius.org: Роксана Архивирано на 14 октомври 2012 г. од Jona Lendering (англиски)
* Wiki Classical Dictionary: Роксана, ќерка на Oxyartes Архивирано на 6 април 2007 г. (англиски)
* Роксана Архивирано на 26 октомври 2005 г. од Charles Smith's *Dictionary of Greek and Roman Biography and Mythology* (1867) (англиски)

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 54959803
* LCCN: nr2002001583
* GND: 119511258

 |

 |
**Марио Бенедети** (*Mario Benedetti*, 1920-2009) - уругвајски писател.

Марио Бенедети (*Mario Benedetti*, 1920-2009) - уругвајски писател

Животопис
---------

Творештво
---------

Бенедети се смета за најголемиот уругвајски раскажувач. Неговата најдобра збирка раскази е „Монтевидеанци" во која ги опишува секојдневните проблеми на малите луѓе во неправедното општество, како и сцени од семејниот и љубовниот живот. Тој се одликува со исклучителна дарба, без непотребни објаснувања, во расказите да ги скицира најважните црти.

Наводи
------

1. ↑  *Riba, patka, vodozemac: Priče o životinjama* (Priredila Ljubica Arsić). Beograd: Laguna, 2014, стр. 63.
Пирустија
Црепна и вршник на пирустија
**Пирустија** или **пиростија**. – железен триножник за готвење на отворен оган. Под пирустијата се гори оган, а на неа се поставува сад во кој се готви јадење (котле, црепна и др.).

Денес пирустијата се користи при подготовка на традиционални специјалитети под вршник.

Пирустијата во творештвото
--------------------------

Гатанки:

* Арапин се чекори, Арапин ја јаа. (Пирустија и тенџере)

Поврзано
--------

* Црепна
* Вршник
* Маша

Наводи
------

1. 1 2  „пирустија" — Дигитален речник на македонскиот јазик
2. ↑  „пиростија" — Дигитален речник на македонскиот јазик
3. ↑  Дебрчанки со сачот и пирустијата денеска печат тури-потпечи во Годивје, пристапено на 23 мај 2019
4. ↑  Гатанки од Разлошко на семрежното место на Cooltura
**Саломон Милер** (германски: *Salomon Müller*; 7 април 1804 – 29 декември 1864) — германски природонаучник. Роден е во Хајделберг, а починал во Фрајбург.

Татко му бил седлар во Хајделберг. Во 1823 г, заминал за Источните Инди заедно со Хајнрих Боје и Хајнрих Кристијан Маклот, со намера да собираат примероци по налог на холандскиот зоолог Кунрад Јакоб Теминк. Во 1826 г. ја посетил Индонезија, во 1828 г. Нова Гвинеја и Тимор, во 1831 г. престојувал на Јава, а во периодот помеѓу 1833 и 1835 г. бил на Суматра.

  


|  |  |
| --- | --- |
| Знаме на ГерманијаБиографска икона | *Оваа биографска статија за личност од Германија е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 71383121
* LCCN: nb2007028925
* ISNI: 0000 0001 1844 9955
* GND: 117608394
* SUDOC: 223489808
* BNF: cb10971663z (податоци)

 |

 |
**Марио Пашалиќ** (роден на 9 февруари 1995 година во Мајнц) е хрватски фудбалер, играч од средниот ред на Аталанта и на хрватската репрезентација.

Клупска кариера
---------------

Пашалиќ ја започнал својата кариера преку играње во младинската школа на ГОШК Каштел Гомилица, пред влезот во младинската школа Хајдук Сплит во почетокот на 2006 година. А младите меѓународни, тој за првпат доби пошироко признавање во 2011-2012 сезона, постигнувајќи 17 гола за У-17 тим, и покрај тоа што играч од средниот ред, а во последниот натпревар од сезоната, постигнувајќи победоносниот гол за У-19 тим во еден натпревар со 3:2 против Хрватски Драговољац, во 90. минута, што обезбедија првенството трофеј. За време на пред-сезона ,сепак, тој беше дијагностициран со стафилококи инфекција, поради што тој бил принуден да го пропушти првата половина на 2012-2013 сезона. Тој опорављен, сепак, и го направи својот прв тим лигашкиот деби на 13 април 2013 година во еден натпревар против ХНК Цибалиа, кога тој влезе за Иван Вуковиќ во 90. минута.

Во септември 2013 година, Пашалиќ го постигна два гола во дерби против Динамо Загреб (двапати од корнер испратени од Харис Буква).

Надворешни врски
----------------

* Марио Пашалиќ на Ногометни магазин (хрватски)
* Марио Пашалиќ на hajduk.hr (хрватски)
* Марио Пашалиќ на Трансфермаркт (англиски)
**Петта оперативна зона на НОВ на Македонија** ― формирана ѐ есента 1943 година, на кумановското подрачје.

Територија
----------

Зоната го опфаќала просторот северно од линијата Тетово-Велес-Кочани, со градовите: Скопје, Куманово, Кратово, Крива Паланка и Прешево. Нејзиниот штаб раководел со сите партизански единици на овој простор сѐ до формирањето на Третата македонска ударна бригада, на 26 февруари, 1944 година. Со формирањето на Третата македонска народноослободителна ударна бригада, Штабот на зоната престанал да постои, а надлежностите околу раководењето со единиците на овој простор ги превзел Штабот на бригадата.

Во првата половина на август 1944 година, по реорганизацијата на што ја направил Главниот штаб на НОВ и ПОМ, ова подрачје влегло во состав на Првата оперативна зона на НОВ на Македонија.

Состав
------

Со наредба на Штабот на петтата оперативна зона, дотогашниот Кумановско-Скопски одред, да се организира во редовен баталјон „Јордан Николов". Четите кои влегле во негов состав биле именувани: I чета - „Киро Фетак", II чета - „Цветан Димов" и III чета - „Васиљко Драгомански".

* Љупчо Арсов - член на Штабот на петтата оперативна зона

Поврзано
--------

* Прва оперативна зона на НОВ на Македонија
* Втора оперативна зона на НОВ на Македонија
* Трета оперативна зона на НОВ на Македонија
* Четврта оперативна зона на НОВ на Македонија

Наводи
------

1. 1 2 3  д-р Стојан Киселиновски и др. (2000). *Македонски историски речник*. Скопје: ИНИ. стр. 374. ISBN 9989-624-46-1. Недостасува `|author1=` (help)
2. ↑  Андонов-Полјански, Христо (1981). *Документи за борбата на македонскиот народ за самостојност и за национална држава*. Скопје: Универзитет "Кирил и Методиј". стр. 499–500.
3. ↑  д-р Стојан Киселиновски и др. (2000). *Македонски историски речник*. Скопје: ИНИ. стр. 45. ISBN 9989-624-46-1. Недостасува `|author1=` (help)
4. ↑  „ЉУПЧО АРСОВ". *sobranie.mk* (англиски). Посетено на 2022-01-09.
Скелетна формула на ретронецин
**Пиролизидинските алкалоиди** се група на алкалоиди кои во себе ја содржат структурата на пиролизидинот. Пиролизидинските алкалоиди ги создаваат растенијата како одбранбен механизам против инсекти. Повеќе од 660 пиролизидински алкалоиди и N-оксиди се идентификувани во повеќе од 6,000 видови растенија, и околу половината од нив покажуваат хепатотоксичност. Често се присутни во растенија од фамилиите Boraginaceae, Asteraceae, Orchidaceae и Fabaceae; помалку често во Convolvulaceae и Poaceae, и кај најмалку еден вид од Lamiaceae.
Проценето е дека 3% од цветните растенија содржат пиролизидински алкалоиди. Медот може да содржи пиролизидински алкалоиди, како и житарките, млекото, и јајцата.

Наводи
------

1. ↑  Radominska-Pandya, A (2010). „Invited Speakers". *Drug Metabolism Reviews*. **42** (S1): 1–2. doi:10.3109/03602532.2010.506057. PMID 20842800.
2. ↑  Smith, L. W.; Culvenor, C. C. J. (1981). „Plant sources of hepatotoxic pyrrolizidine alkaloids". *J. Nat. Prod*. **44** (2): 129–15. doi:10.1021/np50014a001. PMID 7017073.
3. ↑  Kempf, M; Reinhard, A; Beuerle, T (Jan 2010). „Pyrrolizidine alkaloids (PAs) in honey and pollen-legal regulation of PA levels in food and animal feed required". *Mol Nutr Food Res*. **54** (1): 158–68. doi:10.1002/mnfr.200900529. PMID 20013889.
4. ↑  Edgar, John A.; Roeder, Erhard; Molyneux, Russell J. (2002). „Honey from Plants Containing Pyrrolizidine Alkaloids: A Potential Threat to Health". *J. Agric. Food Chem*. **50** (10): 2719–2730. doi:10.1021/jf0114482.
5. ↑  „Pyrrolizidine alkaloids in Food" (PDF). Архивирано од изворникот (PDF) на 2009-10-14.
Спомен-плоча за загинатите во НОБ во селото Бразда, на која се наоѓа ѝ името на Пеце Пејковски
**Пеце Н. Пејковски** ( во Бразда, Скопско —  1945

 во Славонска Пожега, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од селско семејство. Завршил основно училиште, по што се занимавал со земјоделство. Стапил во Шеснаесеттата македонска ударна бригада и со неа учествувал во борбите за ликвидирање на заостанатите одметнати балистички банди на Косово. Потоа со XV македонски корпус заминал во Срем каде претходно се оспособил за фронтално војување, преку тромесечна обука. Со Шеснаесеттата бригада учествувал во пробивот на Сремскиот фронт, особено во борбите за ослободување на Славонска Пожега. Таму биле опколени големи германски и усташки единици и истите биле потполно уништени. Во таа голема и славна победа, храбро загинал во април 1945 година. Бил закопан во гробиштата на градот, за чија слобода го дал својот живот.

Поврзано
--------

* Бошко Пејковски
* Александар П. Пејковски
* Стојко С. Пејковски
* Блаже В. Пејковски
* Неделко С. Пејковски
* Јован Пејковски

Наводи
------

1. 1 2 3  *Беа, загинаа, останаа*. Скопје: Историски Архив - Скопје. 1969. стр. 111. На `|first=` му недостасува `|last=` (help)
2. ↑  Стојановски - Цоњче, Бојко (1999). *Скопско црногорие: од Бразда до Брњарци - III Книга*. Скопје: "Гоце Делчев". стр. 24. ISBN 9989-35-022-1.
Запекување на бифтек
 Исечен ролат од говедско месо наполнет со сланина, кромид и кисела краставица
 Варен бифтек ролат
 Мини ролат со лосос и копар
**Ролат** е јадење од полнето роловано месо или пециво. Ролатот може да биде солен или сладок. радиционално се среќава во различни европски кујни, а терминот потекнува од францускиот збор *rouler*, што значи „да се тркала".

Месо
----

Ролатот е врз база на месо, обично се состои од парче стек ролован околу фил како сирење, зеленчук или друго месо. Ролатот често се заруменува, потоа се покрива со вино или супа, и се готви. Таквиот ролат најчесто се прицврстува со чепкалка за заби, метален ражен, се сече на кругови и се послужува.

### Инволтини

Во италијанската кујна, ролатите се познати како *инволтини* (еднина *инволтино*). *Инволтините* можат да бидат тенки парчиња говедско, свинско или пилешко роловани со фил од рендано сирење (обично пармезан или пекорино романо), понекогаш јајце да се добие конзистентност и некоја комбинација од дополнителни состојки како лебни трошки, други сирења, мелена пршута, шунка или италијански колбас, печурки, кромид, лук, спанаќ, *пињоли,* итн. Секое *инволтино* е прецврстено со дрвена чепкалка за заби, а јадењето обично се служи (во разни сосови: црвен, бел итн.) како втор оброк. Кога се готви во сос од домати, самиот сос се користи за фрлање на тестенините за првиот оброк, давајќи постојан вкус на целиот оброк.

Во јужните делови на Италија, како Сицилија, каде рибата е почест елемент на кујната, *инволтините* понекогаш можат да се направат со риба како што е сабјарката. Овој термин опфаќа јадења како *брациола* (ролат кој се состои од говедско, свинско или пилешко обично исполнето со сирење пармезан, лебни трошки и јајца) и салтимбока.

Пециво
------

 Парче ролат
Некои ролати се состојат од пандишпан печен во рамна тава ролована околу фил. Торта ролована околу џем, чоколаден путер крем, јаткасти плодови или други филови, е пример за сладок ролат како бејгли или швајцарски ролат. Буше де Ноел или „Јуле лог" е традиционален божиќен француски колач, често украсен со глазура направена да личи на кора.

Друга форма на ролат без месо се состои од смеса од типот на суфле, печена во рамна тава ролована околу фил.

Наводи
------

1. ↑  „roulade - Definition of roulade in English by Oxford Dictionaries". *Oxford Dictionaries - English*. Архивирано од изворникот на August 1, 2017.
2. ↑  „the definition of roulade". *www.dictionary.com*.
3. ↑  „Epicurious – Recipes, Menu Ideas, Videos & Cooking Tips". *Epicurious*.
**Палатата Лита**, позната и како **Палата Аресе-Лита** - барокна градба во Милано, северна Италија, спроти Сан Маурицио ал Монастеро Маџоре и датирал од периодот на шпанското владеење со градот. Во 2018 година служела како културен центар, во кој биле сместени изложбени простори, канцеларии и театар.

Историја
--------

Архитектот Франческо Марија Ричини го изградил јадрото на палатата во 1642-1648 година за грофот Бартоломео Арезе, член на семејството Арезе, едно од највлијателните милански семејства од тој период, кој станал претседател на Сенатот на Милано во 1660 година. Палатата Лита на тој начин станал важен културен центар. Големите забави што се одржувале овде со текот на годините вклучувале приеми за надвојвотката Маријана од Австрија, за Маргарет Тереза од Шпанија, за Елизабет Кристин од Бранзвик-Волфенбител, за Марија Терезија, за Ежен де Бохарне и за доаѓањето на Наполеон во Милано.

Освен неговиот генерален план, главните одлики кои во суштина останувале недопрени од оригиналната зграда од седумнаесеттиот век биле *Пијано нобиле* (иако во голема мера бил преуреден) и еден од дворовите на Ричини. Семејното ораторство, исто така дело на Ричини, и осветено во 1671 година, подоцна било претворено во приватен театар за користење на семејството и неговите поканети.

Во 1674 година, палатата преминала на ќерката на Бартоломео, Маргерита, сопруга на Фабио III Висконти Боромео Аресе; кон средината на XVIII век, кога неговата гранка на Арезе изумрела по машка линија, таа била наследена од семејството Лита, чии членови исто така биле истакнати во политичкиот живот на градот. Во овој период биле направени голем број важни промени во зградата. До крајот на 19 век, тој станал дом на железничката управа на Северна Италија.

Архитектура
-----------

Помеѓу 1752 и 1761 година, Бартоломео Боли изградил нова фасада за зградата, високо украсена на доцниот барок или рококо. Влезот бил опкружен со два атланта, кои поддржувале искривен балкон. Во 1740 година, Карло Џузепе Мерло ги изградил импозантните скалила чии софистицирани кривини воделе до становите на *пијано нобилите*. И овие биле делумно обновени, а голем број биле украсени со мурали од Џовани Антонио Куки.

Наводи
------

1. ↑  Guida artistica di Milano: dintorni e laghi, by Tito Vespasiano Paravicini (1881), page 114.

|  |  |
| --- | --- |
| Ризница | „Палата Лита" на Ризницата ? |

* Официјална веб страна
* Storia di Palazzo Litta (на италијански) , Регионална регионална област на Beni Culturali e Paessagistici della Lombardia
* Историја на Палацо Лита (на англиски), пократка верзија на истата страница
**Роденици** се женски божества во словенската митологија кои ја претскажувале судбина на новороденче, поврзани со богот Род – создавач.

Извори
------

Според хипотезата на Б. Рибаков за словенската древност бил карактеристичен култот на Род, а не култот на Перун. Повикувајќи се на старорускиот споменик од 11 век, Слово за идолите, во кој се вели дека Словените му принесуваат жртви на Род и Родениците пред Перун (непознатиот староруски писател му припишува висок ранг на богот Род, споредувајќи го со египетскиот Озирис, сугерирајќи некаква аналогија на двојноста: двојката Артемида – Артемид, со двојката: Род – Роденица).
Рождениците би можеле да се третираат како уште постара трага – од матријархатот (иако нивното место се наоѓа во демонологијата).

Особености
----------

Во словенската митологија постоеле три божества на кои им се припишуваат одлуки за судбината на луѓето. Старите Словени се сретнуваат и како Роденици, Рожденици, Рођенице (од глаголот „роди"), Орисници, Чеси Sudički, Срби Среќа, Јадранско приморје Srićica, Руси Суженицы, Судицы, Судинушки, Долја, Бугари Орисници ("таа што одлучува"), Словенциимале и Rojenice или Sojenice, Србија Суђаје, Усуди, а (кај нас) Суденици, Нарелници.

Наводи
------

1. ↑  Нина Анастасова - Шкрињариќ, Словенски пантеон, Нина Анастасова - Шкрињариќ, Менора, Скопје, 2004, стр. 166.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Словенска митологија |
| --- |
|  |
| Главни богови | Дажбог **·**  Перун **·**  Велес **·**  Јарило **·**  Морена **·**  Жива **·**  Сварог **·**  Дождобог **·**  Световид **·**  Триглав | Богот Перун Громовник |
|  |
| Други богови | Белобог **·**  Берстук **·**  Девана **·**  Додола **·**  Хорс **·**  Флинс **·**  Гаревит **·**  Ладо **·**  Мајка Земја **·**  Озвена **·**  Мокош **·**  Поренут **·**  Поревит **·**  Радогост **·**  Род **·**  Руѓевит **·**  Зирнитра **·**  Симаргл **·**  Стрибог **·**  Црнобог **·**  Златна Баба |
|  |
| Духови и демони | Ала **·**  Багиеник **·**  Баник **·**  Бес **·**  Богинки **·**  Букавец **·**  Скарбник **·**  Кикимора **·**  Коштеј **·**  Полудница **·**  Русалка **·**  Скрзак **·**  Соловеј **·**  Стухаќ **·**  Наречница **·**  Водник **·**  Врколак **·**  Домовој **·**  Здухаќ **·**  Дрекавец **·**  Леши **·**  Лихо **·**  Полевик **·**  Самовила **·**  Таласон **·**  Топелец **·**  Вампир **·**  Воден |
|  |
| Легендарни јунаци | Баш Челик **·**  Крале Марко **·**  Богдан Лутица |
|  |
| Натприродни суштества | Алконост **·**  Цикавец **·**  Жар птица **·**  Демон **·**  Баба Рога **·**  Башчелик **·**  Змеј **·**  Гамајун **·**  Расковник **·**  Сирин |

 |
Осе Берг, 2011 година.
**Осе Берг** ( се изговор [ˈôːsɛ ˈbærj] ; р. 1967) е шведски поет и критичар .

Осе Берг била меѓу основачите на Стокхолмската надреалистичка група во 1986 година и објавила рана книга за нивната издавачка компанија *Surrealistförlaget* во 1988 година. Во доцните 1990-ти, таа се појавила како една од најистакнатите млади поети во Шведска и од 1997 година има неколку збирки поезија објавени од различни ограноци на издавачката куќа Бониер, најголемата и најпрестижната во Шведска. Осе Берг дебитирала како прозаист со расказ во збирката *Perversioner: 12 noveller om avvikelser* , објавена на *Вертиго*, издавачката компанија на Карл-Мајкл Еденборг, уште еден член на Стокхолмската надреалистичка група. Берг била уредник и на книжевното списание Bonniers Litterära Magasin (попознато како *BLM* ), има придонесено во списанието *90tal*, подоцна преименувано во *00tal*, и е критичар на весникот *Expressen* .

Награди и почести
-----------------

* Награда за најдобра преведена книга за 2013 година, потесен избор, *Transfer Fat*

Избрани публикации
------------------

* *Hos rådjur : prosadikter* (Стокхолм : Бониер Алба, 1997)
* *Mörk materia* (Стокхолм : Бониер, 1999)
* *Forsla fett : dikter* (Стокхолм : Бониер, 2002)
* Придонесе за *Perversioner : 12 noveller om avvikelser* , ед. од Викторија Џедерлинг (Стокхолм: Вертиго 2003)
* *Uppland: dikter* (Стокхолм: Бониер, 2005)
* *Remainland: Selected Poems of Aase Berg*, во превод на Јоханес Герансон (Tuscaloosa: Action Books, 2005)
* *Со елен*, во превод на Јоханес Герансон (Бостон: Црн Океан, 2009)

Наводи
------

 

1. ↑  Chad W. Post. „2013 Best Translated Book Award: The Poetry Finalists". *Three Percent*. Посетено на April 11, 2013.

Надворешни врски
----------------

* Официјален сајт на Групата надреалисти во Стокхолм
* Статија за Осе Берг
*
| Мозочни нерви |
| --- |
| * CN 0 – Терминален
* CN I – Мирисен
* CN II – Виден
* CN III – Очнодвигателен
* CN IV – Трохлеарен
* CN V – Тригранков
* CN VI – Очноодводен
* CN VII – Лицев
* CN VIII – Тремнополжавест
* CN IX – Јазичноголтников
* CN X – Луталник
* CN XI – Помошен
* CN XII – Подјазичен
 |
| **Страницата Предлошка:Hlist/styles.css нема содржина.*** Преглед
* Табела
 |
| * п
* р
* у
 |

**Нервот луталник** претставува мешовит нерв кој излегува од продолжениот мозок. Се протега од черепот преку вратот и градната празнина доаѓа до абдоменот каде завршува. Во неговиот состав влегуваат моторни, чувствителни и парасимтапички влакна. Со моторните влакна тој ги инервира мускулите од голтникот, гркланот и мекото непце. За истите органи вагусот дава чувствителни влакна. Со прасимпатичките влакна тој ги инервира органите на градниот кош и абдоменот.
**Персеполис** е грчкото име на древниот персиски град *Парса*, една од престолнините на Персија. Останките на денешниот град се разположени на 70 km североисточно од градот Шираз во Иран. Се смета дека градбата на градот била започната околу 515 п.н.е. од страна на царот Дариј I. Персеполис бил изгорен од страна на Александар Македонски во текот на 330 п.н.е. По Александар, градот останал да служи како престолнина на Персија, за да многу бргу градот биде изоставен и како центар на областа да стане Истахр. Првите научни истражувања биле извршени во текот на 1930 година од страна на универзитетот во Чикаго.

Од 1979 година, градот е под заштита на УНЕСКО.

Историја
--------

Во текот на својата историја, градот бил престолнина на Персија во времето на династија Ахмениди. Во околу 512 п.н.е. кралот Дариј I започнал со изградба на голема императорска палата, кои во следните години била надоградувана од страна на неговите наследници, неговиот син Ксеркс I, и неговиот внук Артаксеркс I. И покрај тоа што во тоа време како најголеми администратирни центри се сметале Суза, Вавилон и Екбатана, улогата на Персеполис започнала да се зголемува во политичкиот живот на империјата.

Во текот на 330 п.н.е. во времето на азиските освојувања, Александар Македонски успеал да го освои градот и целосно да го ограби, по кое во главната палата избило голем пожар кој го уништил скоро целиот комплекс. Според некои историчари, ова претставувало одмазда на Александар Македонски за персиското разрушување на Атина во времето на грчко-персиските војни. Од 316 п.н.е. Персеполис и понатаму ја имал улогата за главен град, но овој пат во новонастанатата држава по смртта на Александар. Значењето на градот во времето на Селевкидската Империја започнало да опаѓа. Во 3 век п.н.е. градот Истахр станал новата престолнина на империјата.

Наводи
------

1. ↑   Архивирано на 5 февруари 2011 г. Ernst E Herzfeld, *A New Inscription of Xerxes from Persepolis*, *Studies in Ancient Oriental Civilization,* vol. 5, 1932
2. ↑   Архивирано на 5 февруари 2011 г. Erich F Schmidt, *Persepolis I: Structures, Reliefs, Inscriptions*, Oriental Institute Publications, vol. 68, 1953
3. ↑   Архивирано на 5 февруари 2011 г. Erich F Schmidt, *Persepolis II: Contents of the Treasury and Other Discoveries,* Oriental Institute Publications, vol. 69, 1957
4. ↑   Архивирано на 5 февруари 2011 г. Erich F Schmidt, *Persepolis III: The Royal Tombs and Other Monuments*, Oriental Institute Publications, vol. 70, 1970
5. ↑   Архивирано на 5 февруари 2011 г. Erich F Schmidt, *The Treasury of Persepolis and Other Discoveries in the Homeland of the Achaemenians*, Oriental Institute Communications, vol. 21, 1939

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 145742096
* LCCN: n80063345
* GND: 4045231-1
* SELIBR: 307591
* NDL: 00629207

 |

 |
Носијата на рамничарското земјоделско население, особено таа од летниот состав, во која се забележуваат остатоци на елементи од старословенската традиција, се состои од облеки подготвени од домашно ткаено платно (ленено, конопно, памучно) - кошула долга до колена, опашана со широк ткаен волнен појас, со скутови кои паѓаат во набори преку платнените гаќи, чии ногавици се вовлечени во шарени, волнени, плетени чорапи, а на нозете се носат опинци. 

Основен елемент кај женските носии во овој комплекс е долгата платнена кошула, од типот туника, со извонредно богат вез на градите, ракавите и долу по скутовите, работен најчесто со волнени конци на ленена, конопна или памучна основа, со главна застапеност на геометриски мотиви. Во составот на носијата е и облеката од типот зубун - клашнена (клашеник, ќурдија, зобан, шегун, шајак) или, за летниот состав, платнена (саја, сагија, сајче) безракавна или со куси ракави, со варијантни разлики во должината, богато украсени со вез, срма, гајтани, рески, топчиња, развласена волна. Долг црн плетен или шарен ткаен појас, како и волнена декоративно орнаментирана скутина, се исто така основни елементи во составот на женската носија. Од покривките за глава посебно се интересни богато извезените сокаи и убруси, декоративно орнаментирани, со разновидни поткити по рабовите - корпи, дарпни, марами, како и долгите ткаени платнени крпи. Сите тие, освен главната намена да ја покријат и заштитат главата, имаат и други значења - ја означуваат територијалната припадност, возраста, брачната состојба, а имаат и магиско - обредна функција.
**Прескок** е дисциплина во спортот гимнастика. Во прескок, гимнастичарките трчаат 25m (околу 82 стапала) до прескочниот коњ или отскочна табла од која држејќи се со рацете изведуваат вежба во воздух префрлајќи се од другата страна на помагалото. Егзивбицијата во воздух може да вклучува едно или две повеќекратни салта или култови, или пак може да биде само вртење на воздух. При доскокот многу е важно гимнастичарката стабилно да застане со две нозе, бидејќи во спротивно тоа се казнува од страна на судиите.
Во 2001, старото помагало „коњ" беше заменето со ново, отскочна табла која е поцврста, постабилна и со поголема површина (1m со 1m) и овозможува поголема стабилност и сигурност при изведувањето на прескокот. Со оваа промена на помагалото, гимнастичарите се обидуваат да изведат посложени и потешки вежби.

Димензии
--------

### Табла

* Ширина: 120цм ± 1 см
* Должина: 95цм ± 1цм
* Висина:
	+ Мажи: 135цм ± 1цм
	+ Жени: 125цм ± 1цм

### Место за трчање

* + Ширина: 2500цм ± 10цм
	+ Должина: 100цм ± 1цм

Наводи
------

1. ↑  Женска дисциплина - прескок.
2. ↑  „Vault: Everything You Need to know about Vault". Посетено на 2009-10-04.
3. 1 2 3 4 5  „Apparatus Norms". FIG. стр. II/21. Архивирано од изворникот (PDF) на 2011-12-19. Посетено на 2009-10-04.
4. 1 2 3 4 5  „Apparatus Norms". FIG. стр. II/43. Архивирано од изворникот (PDF) на 2011-12-19. Посетено на 2009-10-04.
**Нерија Цепаите Голдберг** - литванска композиторка и дизајнерка на звук.

Животопис
---------

Голдберг студирала хорско диригирање на конзерваториумот во Каунас, како и композиција (додипломски и постдипломски студии) и оркестарско диригирање на Литванската музичка академија. На Оксфордското училиште за звук дипломирала од областа на дизајн на звук и музичка продукција. Покрај компонирањето, Голдберг се занимава и со педагошка дејност, предавајќи на неколку музички школи, како: Универзитетот „Vytautas Magnus", „Kazimieras Simonavicius" и на Литванската академија за филм и театар.

Творештво
---------

Уште за време на студентските денови, Голдберг се определила за создавање големи музички дела - концерти, симфонии, опери и ораториуми. Во 1999 година бил објавен првиот носач на звук со нејзина музика, насловен „Мини опера". За време на студентските денови, во 2001 година, Голдберг го компонирала своето прво големо дело, „Реквием", кој премиерно бил изведен од Националниот симфониски оркестар на Литванија и Државниот хор на Каунас. Од нејзините подоцнежни дела посебно се истакнуваат ораториумот „Глорија" и операта-мјузикл „The congress of birds" за солисти, симфониски оркестар, хор и електроника (во соработка со либретистот Пол Лангман). Во 2016 година го компонирала балетот „Клеопатра" чија светска премиера се одржала во Скопје. Како композитор, таа соработува со Националната опера и балет на Литванија, а нејзините дела се изведувани ширум светот, а таа работи и како дизајнер и инженер на звукот, аранжер и оркестратор. Најпосле, Голдберг компонира музика за филм и за телевизија и е членка на американската асоцијација „Broadcast Music Inc. (BMI)".

Наводи
------

1. 1 2  *Клеопатра - балет на Василиј Медведев (Русија) - светска премиера*. Скопје: Македонска опера и балет, 2016, стр. 17.
**Перо Латкоски** (Охрид,  1980
) – универзитетски професор на Факултетот за електротехника и информациски технологии.

Животопис
---------

Перо Латкоски е роден во Охрид во 1980 година. На Електротехничкиот факултет во Скопје дипломирал во 2004 година, магистрирал во 2006, а докторирал во 2010 година. На факултетот почнал да работи веднаш по дипломирањето како демонстратор, напредувал во асистент во 2006, доцент во 2010, вонреден професор во 20хх и редовен професор во 20хх година.

Во рамките на досегашната научно-истражувачка работа публикувал над 60 трудови во реномирани меѓународни научни списанија и конференции. Автор е на книгата „Communication Protocol Engineering of Wireless Networks: Modeling and Optimization" (VDM Verlag Dr. Müller, 2009). Активно учествувал во повеќе домашни истражувачки и апликативни проекти, како и во неколку научно-истражувачки проекти финансирани од FP6 и FP7 рамковната програма на ЕУ. Континуирано е побаруван како рецензент на научни трудови за меѓународните списанија и конференции од областа телекомуникации. Неговите истражувања се фокусирани на моделирање, анализа, оптимизација и протоколно инженерство на безжичните локални и персонални системи, како и широкопојасните безжични системи.

Наводи
------

1. 1 2  *50 ГОДИНИ ФАКУЛТЕТ ЗА ЕЛЕКТРОТЕХНИКА И ИНФОРМАЦИСКИ ТЕХНОЛОГИИ*. Скопје: Факултет за електротехника и информациски технологии. 2009. стр. 224. ISBN 978-9989-630-58-3. `|access-date=` бара `|url=` (help)
2. ↑  „Перо Латкоски". ФЕИТ. Посетено на 24 март 2021.